Diari Oficial de la Generalitat Valenciana


Sumari del DOGV 2539, del 28-06-1995 (1995/835185)

ORDRE de 14 de juny de 1995, de la Conselleria d'Educació i Ciència, per la qual es dicten normes per a la designació de director de centres docents concertats.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/14/(1)/dof/vci/html**

### Dades del document

Número de DOGV
:   2539

Data del DOGV
:   28-06-1995

Secció del DOGV
:   DISPOSICIONS GENERALS

Número del document
:   1995/835185


Data del document
:   14-06-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 14 de juny de 1995, de la Conselleria d'Educació i Ciència, per la qual es dicten normes per a la designació de director de centres docents concertats.   
La Llei Orgànica 8/1995, de 3 de juliol, reguladora del Dret a l'Educació (LODE), dedica el títol quart als centres concertats, i hi fa referència als òrgans de govern. La disposició final primera faculta el govern i les comunitats autònomes, dins l'àmbit de les seues respectives competències, per dictar totes aquelles disposicions que calguen per a l'aplicació de la llei.  
L'article 5è del Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, obliga els centres concertats a sometre's a les normes del títol IV de la LODE i a procedir a la designació de director.  
La Conselleria d'Educació i Ciència va dictar l'Ordre de 10 de setembre de 1988 (DOGV de 02.-11.88) y Orden de 22 de abril de 1992 (DOGV de 05.05.92), relatives a la designació de directors.  
Com que està pròxim el final del mandat dels directors designats per a un període de tres anys, complint l'Ordre de la Conselleria de Cultura, Educació i Ciència de 22 d'abril de 1992, se n'ha de procedir a la renovació.  
En atenció d'aquests motius i basant-se en les facultats que m'atorga l'article 35 de la Llei de Govern Valencià  
ORDENE:  
Primer  
Els centres concertats hauran de procedir a designar director en la forma que determina l'article 59 de la Llei Orgànica Reguladora del Dret a l'Educació, si es troba en algun dels casos següents:  
a) Centres concertats en els quals el director finalitze el mandat en aquest curs escolar.  
b) Centres concertats en els quals el càrrec de director estiga o vaja a quedar vacant a l'inici del curs 95/96, per qualsevol altra circumstància.  
Segon  
La designació de director, amb els tràmits previs de l'article 59 de la LODE i la comunicació al director territorial, s'haurà de produir abans de l'1 de juliol de 1995.  
Tercer  
Els titulars dels centres concertats als quals es refereix aquesta ordre comunicaran, perquè en prenguen coneixement, als directors territorials de la Conselleria d'Educació i Ciència, la designació efectuada, en un termini de deu dies des que aquesta es produesca.  
Hauran d'adjuntar l'acta de la reunió del consell escolar en la qual es va produir l'acord i l'acreditació que la persona designada compleix els requisits exigits per l'article 59 de la LODE.  
Quart  
La presa de possessió dels directors s'efectuarà amb efecte de l'1 de juliol de 1995.  
Cinquè  
Aquesta ordre entrarà en vigor l'endemà de la publicació en el DOGV i regirà exclusivament per al procés de designació que s'hi regula.  
Sisè  
Contra aquesta ordre, que posa fi a la via administrativa, podrà interposar-se, amb la comunicació prèvia a aquesta conselleria, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana, de conformitat amb el que disposa l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i en els articles 57 i 58 de la Llei de la Jurisdicció Contenciosa Administrativa.  
València, 14 de juny de 1995  
El conseller d'Educació i Ciència,  
Joan Romero González


Còpia Permalink ELI